nvidia/miracl-vision huggingface dataset:
Seitsemännen sukupolven pelikonsolit

Pelikonsolien seitsemäs sukupolvi on konsolisukupolvi, joka seurasi kuudetta sukupolvea. Seitsemäs sukupolvi alkoi 22. marraskuuta 2005 Xbox 360:n julkaisusta, jota seurasivat PlayStation 3 11. marraskuuta 2006 ja Wii 19. marraskuuta 2006. Jokainen konsoli käytti uutta läpimurtoteknologiaa. Xbox 360 tarjosi HD-resoluutioisia pelejä, PlayStation 3 tarjosi Full HD-tasoisia pelejä, HD-elokuvantoiston sisäänrakennetun 3D Blu-ray-soittimen kautta ja Wii keskittyi integroituneisiin, liiketunnistimilla varustettuihin ohjaimiin. Käsikonsolien keskuudessa seitsemäs sukupolvi alkoi 21. marraskuuta 2004, kun Nintendo DS julkaistiin Pohjois-Amerikassa "kolmantena pilarina" Nintendon Game Boy Advancen ja GameCuben rinnalle. Edellisen konsolisodan ratkettua Sonyn hyväksi kilpailijat aloittivat välittömästi uusien pelikoneiden kehittämisen. Ensimmäisenä markkinoille ennätti Microsoft, joka julkaisi ensimmäisen seitsemännen sukupolven konsolin, Xbox 360:n vuonna 2005. Se oli ensimmäinen konsoli, joka kykeni HD-tason kuvanlaatuun ja joka käytti ainoastaan laajakuvaformaattia
Turun punaisten muistomerkit

Turun punaisten muistomerkit ovat Suomen sisällissodan punaisten hautamuistomerkkejä, jotka sijaitsevat Turun hautausmaalla. Vanhempi muistomerkeistä on pystytetty kaatuneiden punakaartilaisten haudalle vuonna 1921 ja toinen Turun vankileirillä kuolleiden punavankien joukkohautojen yhteiseksi muistomerkiksi vuonna 1945. Ne ovat punaisesta graniitista muotoiltuja obeliskeja, joiden sivuille on kiinnitettu pronssiset laatat. Muistomerkit sijaitsevat alueen pohjoisosassa Hautausmaantien puoleisen pysäköintialueen tuntumassa. Vuonna 1921 pystytetty obeliski on tiettävästi Suomen vanhin punaisten muistomerkki. Vanhempi muistomerkeistä ”Työväenluokan veljeshauta 1918” sijaitsee sisällissodassa kaatuneiden Turun ja Maarian punakaartilaisten joukkohaudalla. Ensimmäiseksi paikalle haudattiin yhdeksän Ahvenanmaalla käydyssä Godbyn taistelussa kaatunutta tai sen jälkeen Färjsundetissa teloitettua punaista. Joukossa oli Ahvenanmaalle lähetettyä Turun punakaartin osastoa johtanut Harry Borg, jonka suvulle hautapaikka kuului. Kaatuneet haudattiin juhlallisin menoin 10. maaliskuuta pidetyssä ”suuressa vallankumoushautauksessa”. Suomen kasarmilta lähtenyttä hautajaissaattuetta oli lehtitietojen mukaan seuraamassa jopa kymmeniätuhansia ihmisiä. Haudalla kuultiin torvisoittokunnan ja kuorolaulun lisäksi puheita, joita vainajien taistelutovereiden ohella pitivät Yrjö Sirola, Juho Saaristo ja Georg Boldt
Białystokin ja Minskin taistelu

22. kesäkuuta – 3. heinäkuuta 1941 Itäinen Puolan alue, Valko-Venäjän alue, Neuvostoliitto Saksan voitto Saksa Neuvostoliitto Fedor von Bock Dmitri Pavlov 750 000 sotilasta 675 000 sotilasta 276 lentokonetta, maavoimien tappiot ei tiedossa 417 790 kaatunutta tai vangittua4 800 panssarivaunua9 427 tykkiä1 670 lentokonetta Białystokin ja Minskin taistelu oli toisen maailmansodan itärintamalla Saksan ja Neuvostoliiton joukkojen välinen taistelu kesäkuussa 1941 operaatio Barbarossan alussa. Taistelu alkoi 22. kesäkuuta 1941 keskustan armeijaryhmän aloitettua etenemisen Neuvostoliittoon Puolan ja Valko-Venäjän kautta ja se päättyi 1. heinäkuuta Saksan joukkojen vallattua Białystokin ja Minskin kaupungit. Saksalaiset piirittivät taistelun aikana Neuvostoliiton 10. armeijan Białystokin lähistölle ja 3. ja 13. armeijan Navahrudakin kaupungin lähistölle sekä osan 4. armeijasta. Taistelussa kaatui yli 400 000 neuvostosotilasta
Suomen Valtiokalenteri

Suomen Valtiokalenteri – Finlands Statskalender on suomalainen hakuteos, joka on ilmestynyt vuodesta 1811, suomenkielisenä vuodesta 1869 ja kaksikielisenä vuodesta 1982. Sen julkaisija on Helsingin yliopisto, ja sitä kustantaa nykyisin Alma Talent. Vuoden 2023 kalenteri oli järjestyksessä 213. Suomen Valtiokalenterista löytyy perustiedot noin 40 000:sta viranomaisesta ja viranhaltijasta: nimen, tutkinnot, oppiarvot, arvonimet, kunniamerkit ja virkaan tai tehtävään nimittämisvuodet sekä organisaation yhteystiedot. Kirjassa esitellään myös diplomaattikunta ja Euroopan unionin varsinaiset toimielimet. Lisäksi teoksessa on luettelo tutkinnoista ja oppiarvoista sekä suomalaisista ja ulkomaisista kunniamerkeistä.
Valtiokalenteri

Valtiokalenteri on useimmissa valtioissa julkaistava vuosittainen käsikirja. Siinä on kalenteriosa ja erilaisia hallinnon kannalta tärkeitä henkilöluetteloita ja luetteloita virastoista ja laitoksista. Vanhin valtiokalenteri on Ranskassa vuodesta 1650 ilmestynyt État de la France. Sitä täydellisempi on vuodesta 1679 ilmestynyt Almanach Royal. Ruotsissa valtiokalenterin edeltäjä oli A. J. von Henelin yksityisesti julkaisema kalenteri Anno 1729 florerande Sverige, jonka hän julkaisi myös vuodelle 1735. Virallisen leiman saaneen valtiokalenterin on toimittanut alusta alkaen vuodesta 1738 Ruotsin tiedeakatemia, ja se on ilmestynyt eri nimillä, nykyisin Sveriges Statskalender. Tästä alkaa myös vuodesta 1811 julkaistun Suomen Valtiokalenterin historia. Julkaisuoikeus siirtyi Ruotsin tiedeakatemialta vuonna 1809 Turun akatemialle.
Guadeloupenrastas

Silmälläpidettävä  Turdus lherminieri(Lafresnaye, 1844) Cichlherminia lherminieri Guadeloupenrastas Wikispeciesissä Guadeloupenrastas Commonsissa Guadeloupenrastas (Turdus lherminieri) on rastaiden heimoon kuuluva varpuslintu. Guadeloupenrastasta tavataan kotoperäisenä Pienillä Antilleilla. Lajin kannaksi arvioidaan 100 000 – 500 000 sukukypsää yksilöä. Se on luokiteltu silmälläpidettäväksi, ja sen kanta on suhteellisen vakaa. Sitä kuitenkin uhkaa elinympäristöjen tuhoutuminen, pesäloisiva hohtoturpiaali, kilpaileva afrikanrillirastas ja nisäkäsvieraslajit sekä laiton metsästys.
Hevonen Suomessa

Hevosia on Suomen alueella esiintynyt esihistoriallisista ajoista alkaen. Keskiseltä rautakauden haudoista on löydetty hevosvarusteita. Villihevoskantaa Suomen alueella ei tuskin ole koskaan ollut. Vuonna 2014 Suomessa oli 16 000 hevostallia ja 74 600 hevosta. Varsoja syntyi 3000, hevosia tuotiin 1300, ja hevosala työllisti 15 000 henkilöä. Hevoskannasta noin 20 000 oli suomenhevosia, 25 000 lämminverisiä ravureita, 20 000 ratsuhevosia ja 10 000 poneja. Hevosia käytetään Suomessa eniten raviurheiluun, seuraavaksi tärkein käyttö on ratsastus. Jonkin verran hevosia käytetään myös työajossa (esimerkiksi metsätöissä ja maanmuokkauksessa) ja terapiaeläimenä. Hevoset olivat Suomessa pitkään lähinnä ylimystön ja armeijan käytössä; tavallisen kansan tärkeimpänä ajo- ja työeläimenä oli härkä. Suomalaisen hevoskaupan vanhin tunnettu asiakirja on vuodelta 1299, jolloin paavi Gregorius IX moitti kirjeessään Gotlannin kauppiaille näiden tapaa myydä hevosia Suomen pakanoille. Myöhemmin hevoskauppa kääntyi vientivoittoiseksi. Esimerkiksi eräässä venäläisessä aikakirjassa mainitaan "Tamma-Karjala" ilmeisesti viitaten maineikkaaseen hevoskasvatusalueeseen
Quantum Break

Quantum Break on Remedy Entertainmentin kehittämä toimintapeli, jonka Microsoft Studios julkaisi Xbox Onelle ja Microsoft Windowsille huhtikuussa 2016. Peli oli julkaisunsa aikaan Suomen videopelialan historian kallein tuotanto. Quantum Break sisältää peliosion kanssa vuorovaikutteisen televisiosarjan, joka on kuvattu Hollywoodissa. Televisiosarjan näyttelijät ovat myös antaneet kasvonsa pelihahmoille. Peli sijoittuu kuvitteelliseen Riverportin yliopistoon Yhdysvaltain itärannikolle, ja tarina käsittelee epäonnistunutta aikamatkustuskoetta. Shawn Ashmoren näyttelemä päähahmo Jack Joyce voi manipuloida aikaa erikoisvoimillaan. Vastassaan hänellä on Aidan Gillenin näyttelemän Paul Serenen johtama Monarch Solutions -suuryritys. Quantum Break on tarinallinen, kolmannen persoonan näkökulmasta kuvattu ammuntapeli. Peli sisältää televisiosarjan jaksoja, joiden sisältöön pelaaja voi vaikuttaa pelissä tekemillä päätöksillään. Jokaisen pelijakson päätteeksi tulee kohtaus, jossa pelaaja joutuu pelaamaan päävastuksella Paul Serenella. Serenen pitää tehdä valinta, joka tulee vaikuttamaan sitä seuraavan televisiosarjan jakson sisältöön. Peliä varten onkin jouduttu kuvaamaan vaihtoehtoisia kohtauksia
Aamulla

Aamulla (teoksen nimi Helsingin taidemuseon mukaan on Aamulla/Vasikat, ja se tunnetaan myös nimellä Juottovasikat) on Miina Äkkijyrkkän pronssista tehty veistos vuodelta 1978. Se on Helsingin Maunulassa, ja sijaitsi alun perin Suursuon ostoskeskuksessa. Ostoskeskuksen purkamisen jälkeen veistosryhmä on sijoitettu lähes samaan paikkaan, Maunula-taloa vastapäätä. Sen mukulakivistä koostuvaa jalustaa on korotettu noin metrin korkeuteen.
Jorge Torres Nilo

Seurajoukkueuran tilastot kattavat vain kansalliset sarjat, päivitetty 22. toukokuuta 2013.Maajoukkueuran tilastot päivitetty 22. toukokuuta 2013. Jorge Emmanuel Torres Nilo (s. 16. tammikuuta 1988 Tijuana, Meksiko) on meksikolainen jalkapalloilija. Hän edustaa meksikolaista Tigres de la UANLia ja on pelipaikaltaan vasen laitapuolustaja. Torres Nilo teki ensiesiintymisensä Club Atlasin edustusjoukkueessa 25. helmikuuta 2006 ottelussa Estudiantes Tecosia vastaan. 27. toukokuuta 2010 hän siirtyi Tigres de la UANLiin
Punavankien muistomerkki

Punavankien muistomerkki on kuvanveistäjä Erkki Kannoston graniitista ja pronssista suunnittelema suurikokoinen taideteos, joka sijaitsee Lahden Fellmaninpuistossa. Puiston paikalla vuonna 1918 oli Fellmanin pelloksi kutsuttu vankileiri. Muistomerkin hankkimiseksi järjestettiin 1976 kutsukilpailu, jonka Kannosto voitti. Teoksen ovat pystyttäneet Lahden työväenjärjestöt. Punavankien muistomerkki on Kannoston realismin kaudelta ja sitä pidetään hänen tunnetuimpana työnään. Taideteos on suurikokoinen: sen pohjana on graniittilaatoilla päällystetty, kohotettu neliönmuotoinen taso, jonka sivumitat ovat 14 metriä. Tason takaosassa on yli 5 metrin korkeuteen kohoava leveä graniittiportti. Tason päällä on viisi yli kolme metriä korkeaa pronssivalua olevaa ihmishahmoa, neljä miestä ja yksi nainen, jotka symboloivat leiriltä vapautuvia vankeja. Muistomerkki on pystytetty 28. toukokuuta 1978 ja se on omistettu kaikille punavangeille. Monumentissa saa liikkua.
Arnoud van Doorn

Arnoud van Doorn (18. maaliskuuta 1966) on alankomaalainen entinen äärioikeistolainen poliitikko, joka edusti Geert Wildersin islaminvastaista Vapauspuoluetta. Hän teki islamvastaisen elokuvan vuonna 2008, mutta kääntyi vuonna 2013 islamiin. Syyskuussa 2021 van Doorn pidätettiin epäiltynä pääministeri Mark Rutteen kohdistuvan salamurhan suunnittelusta. Hänet vapautettiin seuraavana päivänä ilman syytteitä.
Georges Moustaki

Georges Moustaki, alun perin Giuseppe Mustacchi, (3. toukokuuta 1934 Alexandria, Egypti – 23. toukokuuta 2013 Nizza, Ranska) oli ranskalainen chansonsäveltäjä ja laulaja. Hänen vanhempansa olivat Egyptiin asettuneita Kreikan-juutalaisia. Moustaki, joka muutettuaan Ranskaan 1951 muutti etunimensä ihailemansa Georges Brassensin mukaan, tunnetaan romanttisista balladeistaan. Hänen menestyskappaleitaan on esimerkiksi Edith Piafin laulama "Milord", joka nousi myyntilistan kärkeen muun muassa Saksassa. Moustakilla ja Piafilla oli lyhyt suhde.
OuluHealth

OuluHealth on bioalan, terveysalan sekä ICT-osaamisen keskus Oulussa. OuluHealthin yhteistyössä ovat mukana Oulun kaupunki, Oulun yliopistollinen sairaala, Oulun yliopisto, Oulun seudun ammattikorkeakoulu, Centre for Health and Technology, BusinessOulu, Oulu Wellness Institute, Pohjois-Pohjanmaan liitto sekä yrityksiä ja muita tutkimuslaitoksia. OuluHealth on mukana ECHA:ssa, EuropeanConnected Health Alliancen eurooppalaisessa verkostossa. Oulun Kontinkankaan kampukselle, yliopistollisen sairaalan ja lääketieteellisen tiedekunnan välittömään yhteyteen, luodaan OuluHealth ICT- ja terveysalan keskittymää. Alueella toimii tällä hetkellä yli 100 organisaatiota ja 8400 työpaikkaa, mikä on lähes kymmenen prosenttia kaikista Oulun työpaikoista. Kampuksesta kehitetään sosiaali- ja terveydenhuollon testaus- ja kehittämisympäristöä (Living lab). OuluHealth-yhteistyö kehittää kansalaisille tuotettavia palveluita useissa hankkeissa. Tulevaisuuden ratkaisut perustuvat muun muassa terveyden hallintaan, sairauksien ennaltaehkäisyyn, mobiili- ja sähköisiin palveluihin sekä uudistettuun tietojärjestelmäkokonaisuuteen. Tulevaisuuden sairaala OuluHealthin ydin, Oulun yliopistollinen sairaala, uudistetaan. Tulevaisuuden sairaala hyödyntää innovatiivista, tuottavaa teknologiaa potilaiden parhaaksi. Sairaalahankkeen kokonaisinvestointi on 500 miljoonaa euroa.  AVAUS-hanke Hanke rakentaatulevaisuuden kuntalaislähtöisiä hyvinvointipalveluita ja niitä tukevia teknologioita
Paimentyttö (veistos)

Paimentyttö on Seinäjoen keskustan Keskuspuistossa sijaitseva Jussi Koivusalon veistämä patsas ja vesiallas. Sen lahjoittivat kaupungille 1963 Seinäjoen Yksityisyrittäjät ja Yrittäjänaiset. Luonnollisen kokoinen, vettä kohti kumartava tyttöhahmo kuvastaa karjanhoitoa ja maaseutua, josta Seinäjoen elinkeinojen juuret ovat lähtöisin.
Suojeluskuntalainen

Suojeluskuntalainen on Seinäjoen suojeluskuntatalon sisäpihalle pystytetty professori Pentti Papinahon tekemä veistos, joka paljastettiin 2. heinäkuuta 1988 suuren yli 10 000 vieraan läsnäollessa.  Patsaan pystyttämisessä keskeisenä toimijana oli kenraaliluutnantti Ermei Kanninen. Asiaan liittyen Kannisen johdolla järjestettiin ensimmäinen kokous joulukuussa 1985. Sen pohjalta alettiin luoda 39 henegn kansalaistoimikunta, joka valitsi kahdeksan hengen työvaliokunnan. Sen puheenjohtajana toimi kenraaliluutnantti Kanninen ja jäseninä vuorineuvos Olavi Sohlberg, vuorineuvos Jorma Järvi, pankinjohtaja Simo Kärävä, sotakirjailija Erkki Palolampi, kenraaliluutnantti Reino Arimo, eversti Vilho Tervasmäki ja pankinjohtaja Pekka Linnavirta. Toimikunnan ensitehtävä oli patsaantekijän valinta, joksi valittiin ilman kilpailua professori Pentti Papinaho. Patsaan sijaintipaikaksi suunniteltiin Helsinkiä ja siellä Töölönlahden aluetta. Kesän 1986 aikana Kanninen informoi presidentti Koivistoa adjutantti Veikko Vesterisen kautta. Asia saatettiin myös pääministeri Kalevi Sorsan tietoon. Koivisto ilmoitti syyskuussa 1986 Puolustusvoimain komentaja Jaakko Valtaselle, että hanke oli huonosti hoidettu ja kyseenalainen. Myöhemmin kenraaliluutnantti Kanninen totesi, että hänen olisi pitänyt informoida suullisesti presidenttiä
Ferenc Deák

Ferenc Deák (17. lokakuuta 1803 Söjtör – 28. tai 29. tammikuuta 1876 Budapest) oli unkarilainen valtiomies, joka neuvotteli Itävalta-Unkarin kaksoismonarkian ja Unkarin itsehallinnon pohjana olleen vuoden 1867 kompromissin. Hänet tunnettiin lempinimellä ”Unkarin viisas mies” (a haza bölcse). Deák oli varakkaan maanomistajan poika. Suoritettuaan lainopillisen tutkinnon hän toimi virkamiehenä kotiseudullaan Zalassa. Hänet valittiin Zalan edustajana Pressburgissa kokoontuneille Unkarin valtiopäiville ensi kertaa vuonna 1833 veljensä tilalle. Vuosien 1839 ja 1841 valtiopäivien myötä Deák kohosi yhdeksi uudistusmielisten johtohahmoista, ja vuonna 1847 hän laati ”kansallisen opposition” ehdotuksen valtiopäivien uudistamisesta. Unkarin valtiollisen aseman vahvistamisen ohella hän kannatti talonpoikien olojen parantamista, ja näyttääkseen esimerkkiä hän toteutti uudistuksia omilla maillaan. Kun Itävalta salli maaliskuussa 1848 oman hallituksen perustamisen Unkarille, Deákista tuli oikeusministeri Lajos Batthyányn hallitukseen. Ministerinä hän suurelta osin laati uudistuksia toteuttaneet niin sanotut huhtikuun lait
Tutkivan journalismin yhdistys

Tutkivan journalismin yhdistys ry (ruots. Föreningen för undersökande journalistik rf) on vuonna 1992 perustettu suomalainen journalismijärjestö, jonka tarkoituksena on edistää perusteellista ja kriittistä toimitustyötä eli tutkivaa journalismia. Yhdistyksen puheenjohtaja on MTV Uutisten toimittaja Ville Eklund. Toimittajien lisäksi yhdistyksen jäseniksi hyväksytään valokuvaajia, tutkijoita, opiskelijoita ja muita asiasta kiinnostuneita. Yhdistys palkitsee vuosittain tutkivana journalistina ansioituneita Lumilapio-palkinnolla ja yhteiskunnan avoimuutta edistäneitä tahoja Jääraappa-tunnustuspalkinnolla.
Ionel Brătianu

Ionel Brătianu (tunnetaan myös nimellä Ion I. C. Brătianu; 20. elokuuta 1864 Florica – 24. marraskuuta 1927 Bukarest) oli romanialainen poliitikko, joka toimi kuusi kertaa Romanian pääministerinä vuosina 1909, 1910–1911, 1914–1918, 1918–1919, 1922–1926 sekä 1927. Hän kannatti Suur-Romanian luomista. Hän oli myös Kansallisliberaalin puolueen (PNL) puheenjohtaja vuodesta 1909 kuolemaansa saakka. Ionel Brătianun isä oli valtiomies Ion Brătianu. Brătianu opiskeli Pariisissa ja hankki itselleen insinöörin koulutuksen. Hänet valittiin Romanian parlamenttiin vuonna 1895 ja vuonna 1897 hänestä tuli yleisten töiden ministeri. Brătianu oli 1907–1909 Dimitrie Alexandru Sturdzan hallituksen sisäministerinä, minkä jälkeen hänestä tuli ensi kertaa pääministeri. Hänen johdollaan Kansallisliberaali puolue ryhtyi kannattamaan aluelaajennuksia Suur-Romanian luomiseksi
Alexandru Averescu

Alexandru Averescu (22. huhtikuuta 1859 Izmail, Moldavia – 3. lokakuuta 1938 Bukarest) oli romanialainen marsalkka ja poliitikko. Hän sai kansallissankarin maineen toimiessaan komentajana ensimmäisessä maailmansodassa ja oli Romanian pääministerinä kolmesti vuosina 1918, 1920–1921 ja 1926–1927. Averescu palveli ratsuväen sotilaana Romanian itsenäisyyssodassa vuosien 1877–1878 Venäjän–Turkin sodan aikana. Hän kävi sotilasakatemian Italian Torinossa, minkä jälkeen hänestä tuli esikuntaupseeri Romanian armeijassa. Vastanimitettynä sotaministerinä toiminut silloinen prikaatikenraali Averescu kukisti suuren talonpoikaiskapinan maalis–huhtikuussa 1907 käyttäen ankaria keinoja. Vuonna 1912 hänet ylennettiin divisioonakenraaliksi ja nimitettiin Romanian yleisesikunnan päällikköksi. Hän oli armeijan esikuntapäällikkönä vuoden 1913 toisen Balkanin sodan aikana ja johti sotilasoperaatioita Bulgariaa vastaan. Averescu kannatti Romanian liittymistä ensimmäiseen maailmansotaan ympärysvaltojen puolelle. Romanian liityttyä sotaan elokuussa 1916 hän sai johdettavakseen ensin Romanian 2. armeijan, joka osallistui tappiolliseksi kääntyneeseen hyökkäykseen Itävalta-Unkaria vastaan Transylvaniassa
Aléxandros Papágos

Aléxandros Papágos (kreik. Αλέξανδρος Παπάγος; 9. joulukuuta 1883 Ateena – 4. lokakuuta 1955 Ateena) oli kreikkalainen sotilas, joka johti Kreikan armeijaa toisessa maailmansodassa 1940–1941 sekä hallituksen joukkoja Kreikan sisällissodan loppuvaiheessa 1949. Myöhemmin hän siirtyi politiikkaan ja toimi Kreikan pääministerinä vuosina 1952–1955. Papágos aloitti palveluksensa Kreikan armeijassa vuonna 1906 ja osallistui Balkanin sotiin vuosina 1912–1913 sekä Kreikan Turkin-sotaretkeen 1919–1922. Hänet ylennettiin kenraalimajuriksi vuonna 1927 ja hänestä tuli vuonna 1935 sotaministeri ja 1936 yleisesikunnan päällikkö. Italian hyökätessä Kreikkaan lokakuussa 1940 Papágoksesta tehtiin ylipäällikkö ja hän johti menestyksekästä puolustustaistelua, jonka tuloksena Italian joukot pakotettiin perääntymään Albanian puolelle. Kreikan puolustus kuitenkin murtui nopeasti Saksan hyökättyä huhtikuussa 1941 ja antautumisen jälkeen Papágos jäi saksalaisten vangiksi. Liittoutuneet vapauttivat hänet saksalaisten vankileiriltä vasta aivan toisen maailmansodan viimeisinä päivinä. Papágos palasi maailmansodan jälkeen Kreikan armeijaan ja johti sotilasoperaatioita sissisotaa käyneitä kommunisteja vastaan. Hänet ylennettiin sotamarsalkaksi vuonna 1949
Gyula Andrássy

Gyula Andrássy (saks. Julius Andrássy von Csikszentkirály und Krasznahorka; 3. maaliskuuta 1823 Kassa, Itävallan keisarikunta – 18. helmikuuta 1890 Volosko, Itävalta-Unkari) oli unkarilainen kreivi ja valtiomies, joka toimi Itävalta-Unkariin kuuluneen Unkarin kuningaskunnan pääministerinä vuosina 1867–1871 sekä Itävalta-Unkarin ulkoministerinä vuosina 1871–1879. Kreivilliseen sukuun syntynyt Andrássy oli koulutukseltaan lakimies. Hän kuului nuorena Lajos Kossuthin johtamiin Unkarin radikaaleihin uudistusmielisiin. Hänet valittiin Unkarin valtiopäiville ensi kerran vuonna 1847, ja vuosien 1848–1849 Unkarin vallankumouksen aikana hän toimi pataljoonankomentajana. Unkarin kapinahallitus lähetti hänet edustajanaan neuvottelemaan Konstantinopoliin. Kumouksen kukistumisen jälkeen Andrássy pakeni Unkarista. Hänet tuomittiin poissaolevana kuolemaan ja häntä esittävä kuva hirtettiin. Hän kuitenkin palasi Unkariin vuoden 1857 yleisen armahduksen jälkeen. Andrássy valittiin vuonna 1861 Itävallan parlamenttiin
Shane Battier

Shane Courtney Battier (s. 9. syyskuuta 1978 Birmingham, Michigan) on yhdysvaltalainen koripalloilija, joka on pelannut NBA:ssa vuodesta 2001 lähtien. Yliopistotasolla vuosina 1997–2001 Duken yliopistoa edustaneen Battierin varasi NBA:han vuoden 2001 varaustilaisuudessa kuudennella vuorolla Vancouver Grizzlies, jota Battier edusti vuoteen 2006 saakka. Sen jälkeen hän pelasi vuoteen 2011 asti Houston Rocketsissa, kunnes siirtyi loppukaudeksi Grizzliesiin ja seuranneella kaudella Miami Heatiin, jossa voitti NBA:n mestaruuden keväällä 2012. Kaudella 2001–2002 hänet valittiin tulokkaiden ykköstähdistöjoukkueeseen ja kausilla 2007–2008 sekä 2008–2009 sarjan kakkospuolustustähdistöön. Battier pelasi myös Yhdysvaltain maajoukkueessa, jossa hän saavutti MM-pronssia vuonna 2006. 4 Johnson |5 Hinrich |6 James |7 Jamison |8 Battier |9 Wade |10 Paul |11 Bosh |12 Howard |13 Miller |14 Brand |15 Anthony |Valmentaja Krzyzewski
Yhdysvaltain kansalliskaarti

Yhdysvaltain kansalliskaarti (engl. United States National Guard) on Yhdysvaltain armeijan reservi, johon kuuluvat maan jokaisen osavaltion sekä Guamin, Yhdysvaltain Neitsytsaaret, Puerto Ricon ja Washington DC:n alueellisten kansalliskaartien sotilashenkilöt. Kansalliskaarti toimii apujoukkoina luonnonkatastrofien ja suurtulipalojen selvityksissä. Kansalliskaartin yksikköjä on myös lähetetty ulkomaille sotimaan. Vuonna 2005 kansalliskaartin reservit muodostivat ajoittain yli puolet Irakissa sotineista joukoista. Kansalliskaartia on käytetty ajoittain tukahduttamaan levottomuuksia kotimaassa. Vuoden 1992 Los Angelesin mellakoissa kaupunkiin lähetettiin yli 9 800 kansalliskaartilaista. Elokuussa 2014 kansalliskaarti lähetettiin Fergusoniin, Missouriin valvomaan protesteja sen jälkeen, kun poliisi oli ampunut aseettoman mustan miehen. Huhtikuussa 2015 kansalliskaarti lähetettiin järjestyksenpitoon Baltimoreen, kun kaupungissa mellakoitiin mustan miehen kuoltua pidätyksen yhteydessä. Yhdysvaltain kongressitalon valtauksen takia tammikuussa 2021 Virginian, Marylandin, Delawaren, New Jerseyn ja Washington D.C:n kansalliskaartien joukkoja lähetettiin pääkaupunkiin suojelemaan kongressirakennusta sekä muita tärkeitä rakennuksia. Huomattava osa kansalliskaartin joukoista pysyi Washington D
Operaatio München

2.–24. heinäkuuta 1941 Bessarabia, Pohjois-Bukovina, Neuvostoliitto Akselivaltojen voitto Bessarabia ja Bukovina Romanialle Akselivallat: Romanian kuningaskunta Saksa Unkari Neuvostoliitto Ion Antonescu Nicolae Ciupercă Petre Dumitrescu Eugen Ritter von Schobert Ivan Tjulenev P. G. Ponedelin Jakov Tšerevitšenko Romania:325 685 sotilasta672 lentokonettaSaksa:5 divisioonaa420 lentokonetta 364 700 sotilasta700 panssarivaunua1 750 lentokonetta 4 112 kaatunutta12 120 haavoittunutta5 506 kadonnutta 8 519 kaatunutta tai kadonnutta9 374 haavoittunutta Operaatio München (rom. Operaţiunea München) oli toisessa maailmansodassa Romanian kuningaskunnan asevoimien koodinimi Bessarabian ja Bukovinan valtaamiseksi. Operaatio alkoi 2. heinäkuuta 1941 romanialais-saksalaisten joukkojen ylittäessä Prut-joen ja vapauttaessa Bessarabian ja Bukovinan puna-armeijan hallinnasta 24. heinäkuuta mennessä. Operaatioon ottivat osaa Romanian 3. ja 4. armeija sekä Saksan 11